Document ID: 31998D0103

Odločba Komisije
z dne 26. januarja 1998
o spremembi Odločbe 97/467/ES o sestavi začasnih seznamov obratov v tretjih državah, iz katerih države članice dovolijo uvoz kunčjega mesa in mesa gojene divjadi
(Besedilo velja za EGP)
(98/103/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov v tretjih državah, iz katerih se državam članicam, v vmesnem obdobju, dovoli uvoz nekaterih proizvodov živalskega izvora, ribiških proizvodov ali živih kolek [1], kakor je bila nazadnje spremenjena z Odločbo Sveta 97/34/ES [2], in zlasti člena 2(1) in člena 7 Odločbe;
ker so bili z Odločbo Komisije 97/467/ES [3] sestavljeni začasni seznami obratov v tretjih državah, iz katerih države članice dovolijo uvoz kunčjega mesa in mesa gojene divjadi; ker avstralski seznam obratov, sestavljen z navedeno odločbo, vključuje predvsem obrate, ki proizvajajo meso ratitov;
ker je treba v skladu s členom 2(1) Odločbe Sveta 95/408/ES seznam tretjih držav, iz katerih države članice dovolijo uvoz mesa ratitov, uvozne pogoje in izdajanje spričeval za meso ratitov oblikovati pred sestavo začasnih seznamov obratov v tretjih državah, iz katerih je dovoljen uvoz mesa ratitov;
ker seznam obratov v tretjih državah, iz katerih lahko države članice uvažajo meso ratitov, pogoji v zvezi z zdravstvenim varstvom živali in veterinarska spričevala, ki so potrebna za uvoz tega mesa v Skupnost, še niso bili oblikovani;
ker je treba zaradi skladnosti ustrezno spremeniti Odločbo 97/467/ES;
ker je Avstralija tudi sporočila spremembe v seznamu obratov, ki proizvajajo meso gojene divjadi, ki ni meso ratitov; ker je treba te spremembe upoštevati;
ker so ukrepi iz te odločbe v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
1. V odstavku 2 člena 1 Odločbe 97/467/ES se za besedami "(…) meso gojene divjadi" vstavijo besede "ki ni meso ratitov".
2. V členu 1 Odločbe 97/467/ES se med odstavek 2 in odstavek 3 vstavi naslednji odstavek:
"2a. Države članice lahko odobrijo obrate za uvoz mesa ratitov do 1. oktobra 1998."
Člen 2
Priloga k Odločbi 97/467/ES se nadomesti s Prilogo k tej odločbi v zvezi z Avstralijo.
Člen 3
Ta odločba je naslovljena na države članice.
V Bruslju, 26. januarja 1998.

Labels: 17
5
0
3
6